Smolkov (artileria fuortaro)

Artileria fuortaro Smolkov (ĉeĥe Dělostřelecká tvrz Smolkov) estis la plej granda fortikaĵkonstruaĵo de la II-a pionirara grupa komandantejo, kies ĝi estis la 5-a memstara konstrua subsektoro. La fuortaro kunigis la ostravan kaj la opavan sektoron de la fortikaĵoj. Konstrue ĝi apartenis ankoraŭ sub PGK II, sed taktike ĝi agadis eĉ utile al defendo de regiono de Opava. Ĝi estis lokigita sur monteto Padařov super tiama domaro Smolkov en la loko, kie montaro Nízký Jeseník transiras en malaltebenaĵon ĉirkaŭ la rivero Opava. Ĝi konsistis el infanteria fuorto, artileria fuorto, artileria turniĝonta turo, artileria gvatejo kaj enireja objekto. Ĝi principe diferenciĝis de la ceteraj fuortaroj pro tio, ke ĝi estis lokigita proksimume 800 metroj malantaŭ la ĉefa defendlinio. La ĉefa defendlinio antaŭ la fuortaro situis sur la suda bordo de rivero Opava kaj ĝia dekstra alo estis kreita de fuortoj MO S-37 kaj S-36. Kun la konstruado de la ligantaj pezaj fortikaĵoj de la opava konstrua subsektoro OP S-1 ĝis S-5 estis kalkulita nur en la jaro 1940. La malseka tereno ĉirkaŭ la rivero, trateksita per vico da rojkanaletoj, estis konsiderata kiel sufiĉa kontraŭtanka obstaklo kaj la tuja konstruado de fuortoj ne estis laŭ tiamaj strategoj deviga. Sed malgraŭ tio jam fine de marto de 1937 estis inter Smolkov kaj Komárov ĉe Opava komisiitaj du konstruaj sektoroj de malpezaj fortikaĵoj, kiuj flue ligis al MO S-37 "U Cukrovaru". Tiu ĉi defendlinio, kiu estis ĝis fino de la jaro 1938 tute finita, kreis du sinsekvoj de malpezaj fortikaĵoj mod. 37 plifortigitaj per kelke da objektoj en la 3-a sinsekvo. La malpezaj objektoj tiel plenigis la interspacon inter la rivero kaj la fuortaro kaj ŝirmis la nordan deklivon de la monteto. Objektoj de la fuortaro La artileria fuorto MO S-39 "U Trigonometru" Inter la plej gravaj objektoj de la fuortaro apartenis la artileria fuorto MO S-39 orientita direkte al urbo Opava. Tri haŭbizoj de la fuorto devis krei netrapaseblan pafbaraĵon en la valo de la samnomata rivero. La pafadoj de la haŭbizoj devis tuŝi kun la pafado de artileria fuorto el artileria fuortaro Šibenice, kiun oni komencis konstrui proksimume 10 km okcidente de urbo Opava. Interesaĵo de tiu ĉi fuorto estis, ke en la ŝirma fosaĵo sub la pafejoj de kanonoj estis farita savelirejo kun dimensioj de pordo 94 x 200 cm kaj en faro kiel ĉe normala memstara infanteria fuorto. Tra tiu ĉi elirejo, kiun la ceteraj fuortaro ne havis, povis sur la surfaco eliri la pioniroj por ripari damaĝojn kaŭzitaj per batalagado. Sed estis ĉi tie ankoraŭ kamuflita sekreta savelirejo, tra kiu la garnizono povis savi sin okaze de ŝutplenigo de la ĉefa galerio kaj la enirejo en S-39. La betonado de la plej granda objekto de la fuortaro Smolkov - de la artileria fuorto MO S-39 - estis farita en partoj en junio kaj aŭgusto de 1937. Tiu ĉi proceduro estis devigita pro grandaj dimensioj de la fuorto, kio el teknika vidpunkto postulis fari ekspansian junton La turniĝonta artileria turo MO S-38 V Lese La artileria turniĝonta turo devis agadi precipe utile al la ostrava sektoro kun maksimuma pafdistanco ĝis MO S-16. Sed ĝi povis plifortigi ankaŭ lapafbaraĵon de la artileria fuorto. La konstruado de la turo estis komisiita nur en la jaro 1937, tial somere de la sekvanta jaro oni intense laboris en ĝia ĉirkaŭaĵo La infanteria fuorto MO S-40 Nad Silnicí La ĉefa tasko de la kvarkloŝa infanteria fuorto MO S-40 estis gvidado de la artileria pafado de la fuortara baterio.La artileria gvatisto en ĝia kloŝo havis belegan vidon fakte ĝis maksimuma pafdistanco de la haŭbizoj. La pezaj maŝinpafiloj en ĝiaj randaj kupoloj de la fuorto poste ŝirmis la okcidentan deklivon de la fuortaro kaj ili povis efike pripafadi la sub ili kondukantan ŝoseon el Smolkov al Hrabyně. La artileria gvatejo MO S-42 Nad Hájem La objekto MO S-42 estis konstruita kiel klasika gvatejo precipe por la artileria turniĝonta turo. El tri travidejoj de la gvatkloŝo eblis travidi la pejzaĝon de Hlučín oriente ĝis Opava. Ĝisvidi eblis el ĝi eĉ al MO S-19 "Alej". La rekta ĉirkaŭaĵo de la fuorto estis ŝirmata per malpeza maŝinpafilo en sespafeja kloŝo lokigita sur la supraĵo de la fuorto. La enireja objekto MO S-41 Nad Valchou La enireja objekto MO S-41 estis armigita per du kontraŭtankaj kanonoj, celitaj al ĉirkaŭaj ŝoseoj kondukantaj ambaŭflanke de la fuortaro direkte al Hrabyně. Kunigvojon kreis inter ili la alvetura komunikilo, sur kiu la fuortaro estis provizita. La enirejo en la fuortaron Smolkov estis solvita per rekta koridoro sen deklivaĵo kondukanta en la internon de la fuortaro. La plej granda superkovro de la subteraj spacoj estis en la ĉirkaŭajo de la artileria fuorto kaj la fuortara kazerno - ĉ. 41 metroj. Post Munkena interkonsento Pri tiu tempo rememoras "plenuma rotestro" de la fuortaro serĝento pli longe deĵoranta Josef Blahut: Ostrava operaco Dum la Ostrava operaco en aprilo de 1945 eĉ sovetaj armeaj korpusoj timis ekataki la fuortaron, ili ĉirkaŭiris ĝin tra Hrabyně. Nuntempo Ekde la 1950-aj jaroj la fuortaro Smolkov funkcias kiel deponejo de ĉeĥoslovaka, kaj pli poste de ĉeĥa armeo, do ĝia interno ne estas por publiko alirebla. Tra surfaco de la fuortaro, rekte ĉirkaŭ la objekto MO-S 39, kondukas verda turisma vojo. Listo de objektoj Literaturo DURČÁK, Josef. : Opevňování Ostravska v letech 1935 až 1938. 2. vyd. Opava : AVE Centrum, 2005. ISBN 80-86268-05-5. TOMAŠOVSKÝ, Petr. : Atlas objektů těžkého opevnění úseku Moravská Ostrava. 1.vyd. Opava : AVE Centrum, 2000. (ISBN 80-86268-01-2) Rilataj artikoloj Sektoro Moravia Ostrava Artileria fuortaro Šibenice Eksteraj ligiloj Bildoj, sonoj kaj videoj pri temo Fuortaro Smolkov en Vikimedia Komunejo